jkorsvik/nowiki_second_scrape_merged huggingface dataset:
Formue

Formue er en betegnelse for den økonomiske verdien av de eiendeler og rettigheter en fysisk eller juridisk person disponerer med fradrag av de tilhørende økonomiske forpliktelsene (gjeld). 


== Skattbar formue ==
Skattbar formue er differansen mellom brutto formue og gjeld og samsvarer nærmest med netto formue. Beregning av skattbar formue baseres på ligningsreglene og er ikke nødvendigvis samsvarende med virkelig formue.


== Virkelig formue ==
Virkelig formue kan baseres på forskjellige typer verdifastsettelse. Kostverdi er den verdien som gir en formue basert på hva anskaffelsen kostet eller den ville kostet på et bestemt tidspunkt. Salgsverdi er den verdien som det er mulig å realisere ved salg av verdien.


== Verdigjenstander ==
Alle formuestyper som er antydet er i prinsippet verdigjenstander, men verdien kan være knyttet forskjellige typer gjenstand. Forbruksgjenstand, bruksgjenstand og samleobjekt er ord som antyder forskjeller i verdier over tid. Bedrifter skriver ned verdien av gjenstander som anskaffes overensstemmende med ligningsreglene på grunn av at de har begrenset funksjonstid, mens verdigjenstander som ikke kan verdifastsettes presist kan ha en sannsynlig salgsverdi.


== Formuesinntekt ==
Formuesinntekt er den inntekten en formue gir. Inntekten kan fremkomme ved forrentning, plassering av en verdi i virksomhet som gir avkastning eller ved salg. Forrentnings- og avkastningsinntekt gir verdiøkning eller utbytte mens salg gir utbetaling for hele verdien, både inntekt og anslått verdi. Anslått verdi kan være anskaffelsesverdi eller en annen verdifastsettelse. Ligningsreglene har bestemmelser om hvordan forskjellige typer formuesinntekt skal beskattes.


== Se også ==
Egenkapital
Investering
Kapital (økonomi)
Skatt
Skatt i Norge
Økonomi
Jakten på hukommelsen

Jakten på hukommelsen er en norsk dokumentarfilm fra 2009, regissert av Thomas Lien. Den hadde norsk kinopremiere 20. februar 2009. Filmen handler om Øyvind Aamot, som fikk hukommelsestap, og følger hans «jakt på hukommelsen». For filmen vant Jan Bang, Arve Henriksen og Erik Honoré Kanonprisen 2009 i klassen beste filmmusikk.


== Referanser ==


== Eksterne lenker ==
(en) Jakten på hukommelsen på Internet Movie Database 
(no) Jakten på hukommelsen i Nasjonalbibliotekets filmografi 
(en) Jakten på hukommelsen på AllMovie 
(en) Jakten på hukommelsen på Rotten Tomatoes
Stefano Benni

Stefano Benni (født 12. august 1947 i Bologna) er en italiensk satiriker, poet og journalist. 
Bøkene hans har blitt oversatt til over 20 språk og har høstet betraktelig kommersiell suksess. Han har solgt 2,5 millioner eksemplarer av bøkene sine i Italia.
Han har bidratt med tekster til blant annet Panorama (italiensk ukeavis), Linus (magasin), La Repubblica og Il Manifesto. I 1989 regisserte han filmen Musica per vecchi animali.


== Bibliografi ==
Bar Sport (1976)
Prima o poi l'amore arriva (1981)
Terra! (1983)
I meravigliosi animali di Stranalandia (1984)
Comici spaventati guerrieri (1986)
Il bar sotto il mare (1987)
Baol (1990)
Ballate (1991)
La compagnia dei Celestini (1992)
L'ultima lacrima (1994)
Elianto (1996)
Bar Sport Duemila (1997)
Blues in sedici (1998)
Teatro (1999)
Spiriti (2000)
Dottor Niù, corsivi diabolici per tragedie evitabili (2001)
Saltatempo (2001)
Achille pie' veloce (2003)
Margherita Dolcevita (2005)
Misterioso : viaggio nel silenzio di Thelonious Monk (2005) (med DVD)
La grammatica di Dio (2007)


== Referanser ==


== Eksterne lenker ==
(it) Offisielt nettsted 
(en) Stefano Benni – kategori av bilder, video eller lyd på Commons 
(en) Stefano Benni på Internet Movie Database 
(fr) Stefano Benni på Allociné 
(en) Stefano Benni hos The Movie Database 
(en) Stefano Benni på Discogs 
(en) Stefano Benni på MusicBrainz
Gunnar Vikene

Gunnar Vikene (født 23. mars 1966) er en norsk filmregissør og manusforfatter.
Han ble tildelt Amandaprisen 2010 i klassen for beste filmmanus sammen med Torun Lian for Vegas og var også nominert i klassen for beste regi. I 2018 mottok han Gullruten i klassen for beste regi i TV-drama for TV 2-serien Grenseland. Han har vært nominert til Kanonprisen 2009 sammen med Torun Lian i klassen for beste manus for Vegas, til Amandaprisen 2015 i klassen for beste regi for Her er Harold og til Gullruten 2022 i klassen for beste regi i TV-drama for Pørni.


== Filmografi ==


=== Spillefilmer ===
Himmelfall, manus (med Torun Lian) og regi (2002)
Trigger, regi, (2006)
Vegas, manus (med Torun Lian) og regi (2009)
Her er Harold, manus og regi (2014)
Krigsseileren, manus og regi (2022)


=== Kortfilmer ===
Kinobilletten (1995)
Digre daier (1997)


=== TV-serier ===
Ran, regi 4 episoder (2005)
Det tredje øyet, regi 11 episoder, manus 1 episode (2014-2016)
Grenseland, regi 3 episoder (2017)
Aber Bergen, regi 3 episoder (2018
Okkupert, regi 6 episoder (2019-2020)
Pørni, regi 3 episoder (2021)


== Referanser ==


== Eksterne lenker ==
(en) Gunnar Vikene på Internet Movie Database 
(sv) Gunnar Vikene i Svensk Filmdatabas 
(da) Gunnar Vikene på Filmdatabasen 
(da) Gunnar Vikene på Scope 
(fr) Gunnar Vikene på Allociné 
(en) Gunnar Vikene på AllMovie 
(en) Gunnar Vikene hos The Movie Database
Daltons lov

Daltons lov er en empirisk lov innen naturvitenskapen som sier at det totale trykket i en  gassblanding er lik summen av partialtrykket fra de gassene som er i blandingen. Loven ble fremsatt i 1802 av den engelske vitenskapsmannen John Dalton.
Matematisk kan man uttrykke loven som summen av trykket av alle gassene i en blanding,

  
    
      
        P
        =
        
          ∑
          
            i
          
        
        
          P
          
            i
          
        
      
    
    {\displaystyle P=\sum _{i}P_{i}}
  hvor  Pi representerer partialtrykket til i - te komponent i blandingen. Denne sammenhengen forutsetter at det ikke er noen interaksjoner mellom molekylene i gassblandingen slik at den oppfører seg som en ideell gass.


== Ideell blanding ==
I dette tilfellet vil hver komponent ha partialtrykket  PiV = n i RT hvor R  er den universelle gasskonstanten.  Det totale antall partikler i gassen er n = ∑ni slik at konsentrasjonen til i - te komponent blir  xi = ni /n.  Hvis denne komponenten har molar masse   Mi , er massen av alle partiklene i gassen  m = ∑ni M i . Uttrykt ved den midlere molare masse

  
    
      
        M
        =
        
          ∑
          
            i
          
        
        
          x
          
            i
          
        
        
          M
          
            i
          
        
      
    
    {\displaystyle M=\sum _{i}x_{i}M_{i}}
  
er derfor gassens masse m = nM. Tilstandsligningen til gassblandingen PV = ∑ni RT = n RT  kan da også skrives som

  
    
      
        P
        =
        ρ
        
          R
          
            s
          
        
        T
      
    
    {\displaystyle P=\rho R_{s}T}
  
når man benytter midlere massetetthet ρ = m/V  og innfører den spesifikke gasskonstanten Rs = R /M. Dermed er tilstandsligningen for blandingen den samme som for en ren, ideell gass.


=== Eksempel: Luft ===
Tørr luft består av 21% oksygen O2 og 79% nitrogen N2 når vi ser bort fra de andre gassene. For standard trykk og temperatur når totaltrykket  P = 100 kPa,  vil da partialtrykket for oksygen være  PO2 = 21 kPa  og for nitrogen  PN2 = 79 kPa.
Den molare massen for oxygen er  MO2 = 2×16 g/mol  og for nitrogen  MN2 = 2×14 g/mol slik at den midlere molare masse for luft blir

M  = (0,2×32  + 0,8×28) g/mol = 28,8 g/molHerav følger nå den spesifikke gasskonstanten for luft,

Rs = 8,314 J/mol K ÷  28,8 g/mol= 287 J/kg KVed romtemperatur er dermed tettheten til luften ρ = 100 kPa/(287 J/kg K × 293 K) = 1,2 kg/m3. 


== Referanser ==


== Litteratur ==
P.A. Rock, Chemical Thermodynamics, University Science Books, Oxford (1983). ISBN 0-19-855712-5.
Conrad Mohr

Conrad Mohr (født 4. januar 1849 i Bergen, død 3. oktober 1926 i Bad Kissingen i Bayern i Tyskland) var en norsk forretningsmann og legatstifter.


== Familie ==
Conrad Mohr var sønn av kjøpmann Wilhelm Mohr (1820–1880) og Antoinette Ulrikke Mowinckel (1823–1894) og bror av embetsmannen August Christian Mohr (1847-1918). Han giftet seg for 1. gang 10. juli 1873 med Julie Cecilie Løberg (1854–1875) og for 2. gang 18. april 1879 med Agnete Katharine Kroepelien (1861–1905). Med henne fikk han sønnene godseier Wilhelm Mohr (1886–1978) og geograf Anton Mohr (1890–1968). Gift for tredje gang 15. februar 1907 med Aslaug Nyquist (1879-1959).


== Forretningsvirksomhet ==
Etter å ha fått en grundig handelsutdannelse trådte han i 1877 inn i det bergenske firmaet Aug. C. Mohr & Søn. Etter farens død i 1880 ble han sjef for firmaet sammen med onkelen Anthon Mohr. Etter onkelens død i 1890 ble han eneinnehaver, men opptok Christian Magnus Kjær som kompanjong i 1897. I 1902 trådte han ut av firmaet. I Mohrs tid ble firmaet opparbeidet til å være Norges største kornimportør, særlig ved å utnytte kornmarkedene ved Svartehavet.


== Conrad Mohrs legat ==
24. september 1917 stiftet Mohr «Conrad Mohrs legat» med en egenkapital på én million kroner. Rentene av legatet skulle anvendes til reisestipender for forfattere, skuespillere, malere, billedhuggere og journalister, samt for personer som ville studere sosialismen. Forslag til utdeling skulle komme fra bestyrelsen i Norsk forfatterforening, Norsk Skuespillerforbund, Bildende kunstnere, Norges presseforbund og Norges sosialdemokratiske arbeiderparti. Legatet ble senere slått sammen med A.C. Houens legat og heter i dag Anton Christian Houens og Conrad Mohrs legat for kunstnere.


== Utmerkelser ==
Conrad Mohr ble i 1887 utnevnt til tysk konsul og hadde ofte befatning med den tyske keiser Wilhelm II under dennes reiser i Norge. I 1918 ble han tysk generalkonsul. Et portretthode av ham, utført av Sofus Madsen, står ved Lille Lungegårdsvann i Bergen. Conrad Mohrs vei på Minde i Bergen er oppkalt etter ham.


== Kilder ==
Illustreret norsk konversationsleksikon, bind V, sp. 820–21. Kristiania: Aschehoug, 1912.
Salmonsens leksikon, Anden Udgave, bind XVII, s. 162. København: J. H. Schultz, 1924.


== Litteratur ==
A. M. Wiesener: Slegten Mohr fra Bevern. Bergen: John Griegs bogtr., 1909.
Christian Mohr: Familien Mohr fra Bergen. Oslo, 1953.
Wilhelm Mohr: Mine livserindringer. John Griegs Boktrykkeri, Bergen, 1969.


== Eksterne lenker ==
Anton Christian Houens og Conrad Mohrs legat for kunstnere
Slektsside for Aslaug Nyquist
Stara Zagora

Stara Zagora (bulgarsk: Стара Загора) er Bulgarias sjette største by, med om lag 160 000 innbyggere. Det bulgarske ølet Zagorka stammer fra denne byen.


== Referanser ==


== Eksterne lenker ==
Offisielt nettsted 
(en) Stara Zagora – kategori av bilder, video eller lyd på Commons
Oscar Pedersen

Oscar Eugen Nicolai Pedersen (født 6. november 1857 i Fredrikshald, død 5. mars 1913 i Holmenkollen i Aker) var en norsk ingeniør og industrileder.
Han begynte som ingeniør ved Hafslunds sulfittfabrikk. Etter Pedersens råd kjøpte firmaet The Kellner-Partington Paper Pulp Co. Ltd. i 1890 Borregaard med Sarpsfossen ved Sarpsborg for å starte cellulosefabrikasjon i stor stil. Han ble selv direktør for denne bedriften, og hadde bolig på Borregaard hovedgård. Etter sin død ble han etterfulgt av broren Nils Pedersen.
Oscar Pedersens vei i Sarpsborg, som passerer mellom Borregaard Fabrikker og Borregaard Hovedgård, er oppkalt etter ham.


== Referanser ==


== Kilder ==
Illustreret norsk konversationsleksikon, bind V, sp. 1619. Kristiania: Aschehoug, 1912.
Utdypende artikkel på SNL
Anfinn Kallsbergs første regjering

Anfinn Kallsbergs første regjering var Færøyenes regjering fra 15. mai 1998 til 6. juni 2002. Den var en koalisjon mellom Fólkaflokkurin, Tjóðveldisflokkurin og Sjálvstýrisflokkurin, ledet av Anfinn Kallsberg fra Fólkaflokkurin. På færøysk kalles den vanligvis fullveldislandsstýrið, «suverenitetsregjeringen», fordi den hadde utvidet færøysk selvstyre og en folkeavstemning om forholdet til Danmark som sitt viktigste mål. En folkeavstemning ble oppgitt i 2001, men i 2005 fikk det færøyske hjemmestyret tilført større myndighet, og ble tettere involvert i utenriks- og sikkerhetspolitikken.


== Referanser ==
Angerfist

Danny Masseling (født 20. juni 1981 i Almere, Nederland), best kjent som Angerfist, er DJ og produsent av hardcoremusikk.


== Karriere ==
Masselings karrière begynte i 2001, da han sendte en demotape til DJ Buzz Fuzz, leder av BZRK Records. Buzz likte båndet og signerte Masseling, som fikk gitt ut sine første  EP s under navnet 'Menace II Society' og 'Angerfist'. Han oppnådde raskt respekt innenfor nustyle gabber / hardcoremiljøet for sitt kompromissløse, voldelige og aggressive lydbilde, preget av basstrommer som er ekstreme selv innenfor gabber musikk. Han har også gitt ut plater under artistaliasene 'Kid Morbid', 'Bloodcage', 'Floorcrushers' (Hardstyle) og 'Denekamps Gespuis' (som var engangsalias for et gimmick-spor)
Angerfist-imaget berører ofte emner som seriemorder og  psychopathisme: Medlemmer av live-mannskapet opptrer i Jason Voorhees - hockey masker på scenen (en gimmick som også brukes av den italienske hardcoregruppen Art of Fighters, selv om de hevder de begynte å bruke den først), sportitler består av fraser somManiac Killa (gal morder),Murder Incorporated ("Drap AS") ellerCriminally Insane (kriminelt gal), og deres offisielle inneholdt en "Sicko Corner", som inneholder gyselig fan-bidratt poesi, som siden hevdes å være "en form for kunst & ferdighet ".25. mars 2006 ble Angerfist's første album Pissin' Razorbladez utgitt. Dette inneholdt alle hans tidligere største hits.
I mars 2008 ble Angerfists nyeste album, Mutilate, gitt ut på plateselskapet Masters of Hardcore.


== Angerfist som gruppe ==
Fordi Masseling ikke klarte håndtere et live show alene, spurte han om hjelp av noen venner av seg, for å danne Angerfist, som skulle være en live-opptreden. Nå består Angerfist av tre personer:
DJ Angerfist (Danny Masseling)
Crucifier (Grzegorz Luzynski)
MC Prozac


== Diskografi ==
-Bloody Beaver(2009)


== Remixer ==


== Referanser ==


== Eksterne lenker ==
(en) Offisielt nettsted 
(en) Angerfist – kategori av bilder, video eller lyd på Commons 
(en) Angerfist på Discogs 
(en) Angerfist på MusicBrainz 
(en) Angerfist på SoundCloud 
(en) Angerfist på Spotify 
(en) Angerfist på Songkick 
(en) Angerfist på AllMusic
Edmund Joensens andre regjering

Edmund Joensens andre regjering var Færøyenes regjering fra 11. juni 1996 til 15. mai 1998. Regjeringen var utgått av Sambandsflokkurin, Fólkaflokkurin, Verkamannafylkingin og Sjálvstýrisflokkurin med Edmund Joensen fra Sambandsflokkurin som regjeringssjef. Regjeringen ble dannet som følge av at Javnaðarflokkurin trakk sin parlamentariske støtte til Joensens første regjering i 1996. I 1997 brøt Sjálvstýrisflokkurin med regjeringen over saken om Vágatunnilin. Regjeringen ble sittende frem til den mistet sitt parlamentariske grunnlag ved lagtingsvalget i april 1998.


== Referanser ==
NOU 2008: 17, Skift/turnusutvalget

NOU 2008:17  «Skift og turnus – gradvis kompensasjon for ubekvem arbeidstid» er en norsk offentlig utredning (NOU) fra et utvalgt som ble oppnevnt ved kongelig resolusjon 16. november 2007 og som avga sin innstilling til Arbeids- og inkluderingsdepartementet 3. oktober 2008. Utvalget ble ledet av Steinar Holden og ble referert til som «Skift/turnusutvalget».
Bakrgunnen for utvalgets arbeid var at partene i arbeidslivet etter flere forsøk ikke hadde blitt enige om en regulering av arbeidstiden for skift/turnusarbeid.  Utvalget foreslo at den eksisterende trappetrinnsordningen, der en fikk får en reduksjon i arbeidstiden ned til 33,6 timer i uken dersom en jobber minst 526 nattetimer og 226 helgetimer i året, erstattes med en ordning med gradvis kompensasjon for den ubekvemme arbeidstiden. I utvalgets forslag blir reduksjonen i arbeidstiden gradvis større jo flere natte- og helgetimer en jobber.


== Referanser ==
The Odyssey (album)

The Odyssey er det amerikanske progmetallbandet Symphony X' sjette album. Det ble utgitt i 2002.


== Sporliste ==
«Inferno (Unleash the Fire)» – 5:32 (Romeo, Allen)
«Wicked» – 5:30 (Romeo, Allen)
«Incantations of the Apprentice» – 4:19 (Romeo, Allen)
«Accolade II» – 7:54 (Romeo, Pinella, Lepond, Allen)
«King of Terrors» – 6:16 (Romeo, Pinella, Allen, Rullo)
«The Turning» – 4:44 (Romeo, Lepond, Allen)
«Awakenings» – 8:18 (Romeo, Pinella, Lepond, Allen)
«The Odyssey» – 24:14
«Part I – Odysseus' Theme/Overture» (Romeo)
«Part II – Journey to Ithaca» (Romeo, Allen)
«Part III – The Eye» (Romeo)
«Part IV – Circe (Daughter of the Sun)» (Romeo)
«Part V – Sirens» (Romeo)
«Part VI – Scylla and Charybdis» (Romeo)
a) «Gulf of Doom»
b) «Drifting Home»
«Part VII – The Fate of the Suitors / Champion of Ithaca» (Romeo, Lepond)
«Masquerade '98» (På Limited Edition-utgave / Bonusspor på japansk utgave) – 6:01 (Romeo, Pinella, Miller, Rullo, Tyler)
«Frontiers» (Bonusspor på japansk utgave) – 4:50 


== Personell ==
Russell Allen – vokal
Michael Romeo – gitarer, keyboard
Michael Pinnella – piano, keyboard
Michael Lepond – bass
Jason Rullo – trommer


== Eksterne lenker ==
(en) The Odyssey på Discogs 
(en) The Odyssey på MusicBrainz 
(en) The Odyssey på AllMusic
Åse Minde

Åse Minde (født 24. oktober 1950) er en pioner innen kunstpsykoterapi i Norge. Hun har bidratt til utviklingen og formidling av kunstpsykoterapi, spesielt bruken av kunstpsykoterapi i behandling av spiseforstyrrelser.Minde har siden 2001 bygget opp og ledet  Spesialpoliklinikk for Spiseforstyrrelser på Gaustad ved Oslo Universitetssykehus. Hun har skrevet bøker og artikler innen fagfeltet kunstpsykoterapi som er oversatt til flere språk. I sin bok Fra kokong til Sommerfugl (1994) presenterer hun behandlingsformen kunstpsykoterapi og dens teorier og metoder. Minde har vært opptatt av at en som behandler skal møte hele mennesket og ikke kun lidelsen eller diagnosen. 
Åse Minde ble tildelt Kongens fortjenstmedalje i 2017. Begrunnelsen for tildelingen var blant annet at hun hadde vært«… som pioner for fagfeltet kunstpsykoterapi, som foregangskvinne i utviklingen av spesialiserte behandlingsprogram for spiseforstyrrelser her til lands, med kunsten i hjertet av behandlingen- og som en unik formidler av kunstpsykoterapi gjennom bl.a bøker oversatt til flere språk»


== Bibliografi ==
Minde, Å. (1981) Billedterapi ved psykotpatologi. «Helse- og sosialpolitikk. Forsknings-, forsøks- og utredningsprosjekter 1979–1980»
Minde, Å. (1994) Fra kokong til sommerfugl, Oslo Notam Gyldendal
Minde, Å. (2000) Kunsten som sjelens arkitekt. Kunst, galskap og terapi. Oslo: Gyldendal Akademisk


== Referanser ==
Edmund Joensens første regjering

Edmund Joensens første regjering var Færøyenes regjering fra 10. september 1994 til 11. juni 1996. Regjeringen var utgått av Sambandsflokkurin, Javnaðarflokkurin, Verkamannafylkingin og Sjálvstýrisflokkurin med Edmund Joensen fra Sambandsflokkurin som regjeringssjef. Regjeringen mistet sitt parlamentariske grunnlag idet Javnaðarflokkurin brøt ut i 1996. Den fikk sin fortsettelse i en regjeringsdannelse med Fólkaflokkurin.


== Referanser ==
Kjell Skjelsbæk

Kjell Skjelsbæk (født 8. august 1942 i Kristiansand, død 20. juni 1991 i Oslo), navn frem til 1969 Kjell Johannessen, var en norsk statsviter, mag.art. ved Universitetet i Oslo i 1970. Skjelsbæk arbeidet på Institutt for fredsforskning (PRIO) 1967–75, der han blant annet var instituttbestyrer 1973–74. Skjelsbæk var redaktør for Journal of Peace Research 1974–76. Han arbeidet senere ved Institutt for statsvitenskap ved Universitetet i Oslo som førsteamanuensis (1975–1986) og fra 1986 ved NUPI der han var konstituert som direktør (1986–1989) mens Johan Jørgen Holst var statsråd. Forøvrig hadde Kjell Skjelsbæk forskningsopphold blant annet ved Harvard University, University of Michigan, UNITAR og som direktør ved Life and Peace Institute i Uppsala.
Kjell Skjelsbæk er far til dr.polit. Inger Skjelsbæk (1969–)


== Referanser ==


== Eksterne lenker ==
(no) Oppføringer i BibSys for Kjell Skjelsbæk
Joe Lynn Turner

Joseph Arthur Linquito, (født 2. august 1951 i Hackensack, New Jersey) bedre kjent som Joe Lynn Turner, er en amerikansk vokalist og låtskriver, kjent fra Rainbow, Yngwie Malmsteen og Deep Purple. Han er for tiden vokalist i Rainbow-coverbandet Over the Rainbow.
Han fikk sitt gjennombrudd da han erstattet Graham Bonnet som  som vokalist i Rainbow i 1980. Han deltok på tre musikkalbum før bandet ble oppløst i 1984. Han ga så ut sin solodebut med albumet Rescue You. I 1988 ble han med Yngwie Malmsteen og deltok på et studioalbum, et konsertalbum og senere et samlealbum. Han forlot Yngwie Malmsteen i 1989 for å bli med Deep Purple. Han deltok på albumet Slaves and Masters, etter dette har han hovedsakelig konsentrert seg om sin solokarriere. Han har også vært studiomusiker for norske TNT og sang støttevokal på albumene Intuition (1989) og Realized Fantasies (1992). I 2011 var han vokalist på The Jan Erling Holberg Project ft. Joe Lynn Turners Sense of Time, som hadde en miniturnè i Norge samme sommer. 


== Diskografi ==
Brazen AbbotEye of the Storm (1996)
Bad Religion (1997)
Guilty as Sin (2003)
A Decade of Brazen Abbot (2004)
My Resurrection (2005)Deep Purple (1989–92)Slaves and Masters (1990)FandangoFandango (1977)
One Night Stand (1978)
Last Kiss (1979)
Cadillac (1980)
The Best of Fandango (1999)Mother's ArmyMother's Army (1993)
Planet Earth (1997)
Fire on the Moon (1998)Hughes Turner ProjectHTP (2002)
Live in Tokyo (2002)
HTP 2 (2003)RainbowDifficult to Cure (1981)
Jealous Lover EP (1981)
Straight Between the Eyes (1982)
Bent out of Shape (1983)
Finyl Vinyl (1986)
The Very Best of Rainbow (1997)
20th Century Masters – The Millennium Collection: The Best of Rainbow (2000)
Pot of Gold (2002)
All Night Long: An Introduction (2002)
Catch the Rainbow: The Anthology (2003)SoloalbumRescue You (1985)
Nothing's Changed (1995)
Under Cover (1997)
Hurry Up and Wait (1998)
Under Cover 2 (1999)
Holy Man (2000)
Slam (2001)
JLT (2003)
The Usual Suspects (2005)
Second Hand Life (2007)
Live in Germany (2008)Yngwie MalmsteenOdyssey (1988)
Trial by Fire/Live in Leningrad (1989)
Inspiration (1996)StudioprosjektAkira Kajiyama + Joe Lynn Turner – Fire Without Flame (2006)
Sunstorm – Sunstorm (2006)
Sunstorm – Sunstorm 2 (2009)
The Jan Holberg Project ft. Joe Lynn Turner – Sense of Time (2011)


== Referanser ==


== Eksterne lenker ==
Offisielt nettsted 
(en) Joe Lynn Turner – kategori av bilder, video eller lyd på Commons 
(en) Joe Lynn Turner på Internet Movie Database 
(en) Joe Lynn Turner på Apple Music 
(en) Joe Lynn Turner på Discogs 
(en) Joe Lynn Turner på MusicBrainz 
(en) Joe Lynn Turner på Encyclopaedia Metallum 
(en) Joe Lynn Turner på Spotify 
(en) Joe Lynn Turner på Spotify 
(en) Joe Lynn Turner på Songkick 
(en) Joe Lynn Turner på Genius — sangtekster 
(en) Joe Lynn Turner på AllMusic 
Joe Lynn Turner på Twitter 
Joe Lynn Turner på Facebook 
Joe Lynn Turner på Instagram 
Joe Lynn Turner på YouTube
Marita Petersens regjering

Marita Petersens regjering var Færøyenes regjering fra 24. april 1993 til 10. september 1994. Regjeringen var utgått av Javnaðarflokkurin, Tjóðveldisflokkurin og Sjálvstýrisflokkurin med Marita Petersen fra Javnaðarflokkurin som regjeringssjef. Petersen hadde allerede ledet et forretningsministerium fra 18. januar 1993. Petersens regjering mistet sitt parlamentariske grunnlag ved lagtingsvalget i juli 1994.


== Referanser ==